राष्ट्रीय स्कूल िनशानेबाजी में छाया राजस्थान
इंदौरमें सम्पन्न राष्ट्रीय स्कूल निशानेबाजी में राजस्थान के निशानेबाजों ने शानदार प्रदर्शन किया। 10 मीटर एयर राइफल में बालक (अंडर-17) वर्ग में दीक्षांत गुप्ता ने 391अंकों के साथ स्वर्ण पदक पर निशाना साधा। इसी वर्ग में अक्षत सिंह देवल ने व्यक्तिगत कांस्य पदक जीता। इन दोनों निशानेबाजों ने महिमा दशोरा के साथ राजस्थान टीम को स्वर्ण पदक दिलवाया।
अंडर-14 बालक वर्ग की एयर राइफल प्रतियोगिता में जयपुर के यशवर्धन ने व्यक्तिगत कांस्य पदक जीता। यशवर्धन ने जयपुर के ही दिवंश पंवार और वल्लभ नरूला के साथ मिलकर टीम के लिए रजत पदक जीता। एयर राइफल की बालिका (अंडर-17) टीम ने राजस्थान को टीम स्वर्ण पदक दिलाया। इसमें शोभा कंवर, मानिनी कौशिक और मूमल वैष्णव की तिकड़ी ने शानदार प्रदर्शन किया। 10 मीटर एयर पिस्टल में अंडर-14 बालिका वर्ग में जयपुर की अंशिका कंवर ने व्यक्तिगत कांस्य पदक जीता। उन्होंने एयर पिस्टल के अंडर-17 बालिका वर्ग में व्यक्तिगत रजत पदक जीता।
एयर राइफल की अंडर-19 बालिका वर्ग में राजस्थान टीम की नंदिका जून, विधि जैन और नीति माथुर ने मिलकर कांस्य पदक दिलाया। अंडर-17 बालक वर्ग में राजस्थान की एयर राइफल टीम उपिवजेता रही। टीम राजस्थान के कोच अखिलेश प्रताप सिंह ने यह जानकारी दी।
hin_Deva hin_Deva hin_Deva bho_Deva